Na temelju Odluke Gradonačelnika Grada Novske o raspisivanju javnog natječaja za prodaju građevinskog zemljišta u Poduzetničkoj zoni Zapad od 7. listopada 2016. godine Grad Novska objavljuje

**OBAVIJEST**

**o objavi Javnog natječaja**

**za prodaju građevinskog zemljišta**

**u Poduzetničkoj zoni Zapad**

Obavještavamo sve zainteresirane ponuditelje da će na internetskim stranicama Grada Novske[**www.novska.hr**](http://www.novska.hr), te na Oglasnoj ploči Grada Novske, na dan objave ove obavijesti u Večernjem listu, bitiobjavljen Javni natječaj za prodaju građevinskog zemljišta u Poduzetničkoj zoni Zapad sa sljedećim uvjetima:

1. **PREDMET PRODAJE**

Prodaje se neizgrađeno građevinsko zemljište označeno s kč.br. 2344/2, OBRTNIČKA ULICA LIVADA, u površini od 4428 m2, upisano u z.k. ul. 4989 u k.o. Novska.

Zemljište se nalazi u Poduzetničkoj zoni Zapad.

1. **NAMJENA ZEMLJIŠTA**

Zemljište se prodaje isključivo u svrhu izgradnje objekata za proizvodno gospodarsku namjenu.

1. **KUPOPRODAJNA CIJENA**

Početna kupoprodajna cijena iznosi 159.408,00 kuna (36 kn/m2).

Kupac ima pravo na ostvarivanje prava na poticaj na kupoprodajnu cijenu kao i na druge poticaje u skladu s uvjetima iz javnog natječaja.

1. **ROK TRAJANJA JAVNOG NATJEČAJA**

Ponude na javni natječaj podnose se u roku 10 dana od dana objave ove obavijesti u Večernjem listu.

**GRAD NOVSKA**

**NAPOMENA:**

**Ova obavijest objavljena je u dnevnom tisku „Večernji list“ dana 11. listopada 2016. godine na stranici 13, u rubrici „Aktualno“.**

**Od navedenog datuma računaju se rokovi za dostavu ponuda na javni natječaj.**

**Krajnji rok za dostavu ponuda je 21. listopada 2016. godine**

**GRAD NOVSKA**